Electorado de Saxonia

[miniatura|dereita|330px|O electorado de Saxonia (en cor laranxa) dentro do [Sacro Imperio Romano Xermánico, en 1648.]]

O **electorado de Saxonia** (en alemán: *Kurfürstentum Sachsen*) foi un antigo Estado alemán formado a partir do ducado de Saxonia-Wittenberg tras a dieta de Núremberg, na que o emperador alemán Carlos IV estableceu a organización do Sacro Imperio Romano Xermánico por medio da Bula de Ouro de 1356.

Este documento concedeu aos duques Ascanios de Saxonia-Wittenberg o privilexio electoral, é dicir, que tiñan voto na Dieta Imperial para elixir aos novos emperadores.

## Historia 
Os Ascanios conservaron o ducado até a morte sen descendencia de Alberte IV en 1423, polo que o emperador Sexismundo III llo concedeu a Frederico IV de Meissen, da casa Wettin, en agradecemento á súa axuda nas guerras contra os Husitas, e este agregouno aos seus ampios dominios facendo do Electorado de Saxonia un importante Estado.

Na división dos territorios dos Wettin en 1485 (*División de Leipzig*), o Electorado estaba encadrado na herdanza de Ernesto (*liña Ernestina*). Porén, o territorio pasou á *liña Albertina* cando Xoán Frederico I o Magnánimo se uniu á liga de Esmalcalda en contra do emperador Carlos V, que derrotou á liga na batalla de Mühlberg (1547), arrebatou o Electorado a Xoán Frederico e entregouno ao seu aliado o duque Mauricio de Saxonia-Meissen pola Capitulación de Wittenberg.

O elector Augusto foi un luterano intransixente que desenvolveu a economía local e promulgou as Constitucións de 1572, primeira lexislación constitucional de Alemaña. Porén, os seus sucesores fóronse acercando no século XVII ao partido católico e, polo tanto, a Austria. Aínda que nun principio o elector Xoán Xurxo I se aliou con Gustavo Adolfo de Suecia, pronto cambiou de bando e chegou a un acordo co emperador Fernando II que, no tratado de Praga de 1635, lle cedeu Lusacia.

O Electorado converteuse en escenario da Guerra dos Trinta Anos, acabando devastado e despoboado.

A principios do século XVIII o Electorado recuperara a prosperidade, e o Elector Frederico Augusto I rivalizou con Brandeburgo no dominio de Alemaña. Convertido ao catolicismo, enfrontouse a Carlos XII de Suecia na Guerra do Norte polo trono de Polonia, o que levou á conquista de Saxonia polos suecos en 1706. Frederico Augusto converteu a capital, Dresde, nunha das cidades máis belas de Europa e introduciu en Meissen a industria da porcelana.

Frederico Augusto II aliñouse con Austria en contra de Prusia, o que orixinou os desastres da Guerra dos Sete Anos e a capitulación de Pirna, 1756, coa perda do trono polaco.

Saxonia volveu a recuperarse con Frederico Augusto III; o exército pasou de 18.000 a 30.000 soldados e, en xeral, participoi na política prusiana. Viuse así obrigado a entrar na Cuarta Coalición antifrancesa durante a Revolución francesa pero, tras a derrota na batalla de Jena (1806) contra Napoleón, concertou a paz con Francia, e o empreador francés outorgoulle o título real, nacendo así o reino de Saxonia, que foi recoñecido no Congreso de Viena en 1815.

## Lista de electores de Saxonia 
[miniatura|180px|[Rodolfo II de Saxonia|Rodolfo II, o primeiro elector de Saxonia]]
[miniatura|180px|[Mauricio de SaxoniaDuque de Saxonia (1541-1553)Elector de Saxonia (1547-1553)]] 
[miniatura|180px|[Augusto II de Polonia|Augusto II.Rei de PoloniaGran Duque de LituaniaElector de Saxonia(Frederico Augusto I)]]

**Dinastía Ascania**
* Rodolfo II 1356-1370
* Venceslau  1370-1388
* Rodolfo III 1388-1419
* Alberte IV 1419-1422
**Dinastía Wettin**
* Frederico I *o Pendencieiro* 1423-1428
* Frederico II *o Apacíbel* 1428-1464

Á morte de Frederico II, os seus fillos repartíronse os territorios: o maior, Ernesto, herdou o *Electorado de Saxonia* centrado en Wittenberg, así como o norte de Meissen e o sur de Turinxia; en canto o fillo máis novo, Alberte, recibiu o norte de Turinxia e o sur de Meissen como *Duque de Saxonia*, formándose así as dúas liñas, *Eernestina* e *Albertina*.

::::'''*Rama Albertina*: Duques de Saxonia (Saxonia-Meissen)'*
::::* Alberte *o Valente* 1464-1500
::::* Xurxo *o Barbudo* 1500-1539
::::* Henrique V *o Pío* 1539-1541
::::* Mauricio 1541-1553, Elector desde 1547
**Rama Ernestina: Electores de Saxonia**
* Ernesto 1464-1486
* Frederico III *o Prudente* 1486-1525
* Xoán *o Constante* 1525-1532
* Xoán Frederico *o Magnánimo* 1532-1547

**Rama Albertina: Electores de Saxonia**

En 1547, despois de que as tropas de emperador Carlos V venceran na batalla de Mühlberg, o elector da rama ernestina, Xoán Frederico I, traspasou Wittenberg e a dignidade electoral á rama albertina pola Capitulación de Wittenberg.

A rama ernestina continuou gobernando no sur de Turinxia, pero os seus territorios fóronse disgregando progresivamente en pequenos ducados, denominados Ducados Ernestinos, dos que en 1918 quedaban: o gran ducado de Saxonia-Weimar-Eisenach, o ducado de Saxonia-Coburgo-Gotha, o ducado de Saxonia-Altenburg e o ducado de Saxonia-Meiningen.
* Mauricio 1547-1553
* Augusto 1553-1586
* Cristian I 1586-1591
* Cristian II 1591-1611
* Xoán Xurxo I 1611-1656
* Xoán Xurxo II 1656-1680
* Xoán Xurxo III 1680-1691
* Xoán Xurxo IV 1691-1694
* Frederico Augusto I 1694-1733 (tamén rei de Polonia 1697-1704, 1709-1733)
* Frederico Augusto II (tamén rei de Polonia 1734-1763)
* Frederico Christian 1763
* Frederico Augusto III 1763-1827. Reo de Saxonia desde 1806.

## Véxase tamén 
### Bibliografía 
* Saxony (Saxonia). En: *Catholic Encyclopedia''. Nova York: Robert Appleton Co., 1913. 

### Outros artigos 
* Ducado de Saxonia
* Reino de Saxonia
* Saxonia